

 REPUBLIKA HRVATSKA

POŽEŠKO-SLAVONSKA ŽUPANIJA

 OPĆINA JAKŠIĆ

 Jedinstveni upravni odjel

KLASA: 008-01/23-01/02

URBROJ: 2177-4-03-23-01

Jakšić, 16. siječnja 2023.

Na temelju članka 11. Zakona o pravu na pristup informacijama („Narodne novine“, broj 25/13, 85/15 i 69/22 ) i Kodeksa savjetovanja sa zainteresiranom javnošću u postupcima donošenja općih akata, upućuje se

**JAVNI POZIV**

**za savjetovanje sa zainteresiranom javnošću**

u postupku donošenja Pravilnika o načinu korištenja nenamjenskih donacija i vlastitih prihoda proračunskih korisnika Općine Jakšić

Dana 01. siječnja 2022. godine na snagu je stupio Zakon o proračunu („Narodne novine“, broj 144/21).

Temeljem članka 56. Zakona o proračunu, načelnik, gradonačelnik, župan donose akt o mjerilima i načinu korištenja nenamjenskih donacija i vlastitih prihoda proračunskih korisnika iz svoje nadležnosti.

Sukladno odredbama članka 11. Zakona o pravu na pristup informacijama („Narodne novine“, broj 25/13, 85/15 i 69/22) i Kodeksa savjetovanja sa zainteresiranom javnošću u postupcima donošenja općih akata poziva se zainteresirana javnost da svojim prijedlozima i sugestijama pridonese kvaliteti donošenja akta.

Svi u roku pristigli prijedlozi razmotrit će se i, oni prihvaćeni, ugraditi u konačni prijedlog nacrta općeg akta koji će se uputiti Općinskom načelniku na donošenje. Svoje prijedloge možete u pisanom obliku poslati na adresu: Općina Jakšić, Osječka 39, 34308 Jakšić, te na e-mail adresu: procelnica@jaksic.hr zaključno s danom 30. siječnja 2023. godine.

 PROČELNICA:
 Nela Včelik, mag.oec.v.r.